கேள்வி: தன்மாத்ர (திரைப்படம்) - கதைச்சுருக்கம் பற்றி விளக்கவும்.
பதில்: ரமேசன் நாயர் ( மோகன்லால் ) ஒரு கேரள அரசின் செயலக ஊழியர். தனது குடும்பத்துடன் மகிழ்ச்சியாக வாழ்ந்து வருகிறார். நேர்மை மற்றும் ஒழுக்கமான மனிதர். ரமேசனின் குடும்பத்தில் அவரது அன்பு மனைவி லேகா ( மீரா வாசுதேவன் ), பிளஸ் டூ படிக்கும் மகன் மனு (அர்ஜுன் லால்) மற்றும் ஆரம்பப் பள்ளி மாணவியான மகள் மஞ்சு (பேபி நிரஞ்சனா) ஆகியோர் உள்ளனர். ஒரு சிறந்த மாணவராக இருந்தும் தன்னால் சாதிக்க இயலாத ஐ.ஏ.எஸ் ( இந்திய ஆட்சிப் பணி ) படிப்பில், தனது மகன் சேர வேண்டும் என்பது அவரது மிகப்பெரிய லட்சியம் ஆகும். மனு மிகவும் அன்பான மகன் மற்றும் ஒரு புத்திசாலி மாணவர். மனு தனது தந்தையுடன் மிகவும் பாசமாக இருக்கிறார். ரமேசன் நினைவாற்றலில் சிக்கல்கள் உருவாகத் தொடங்குகிறது.கவனக்குறைவு மற்றும் ஞாபக மறதி எனத் தொடங்கி, அறிவாற்றல் கோளாறு (cognitive impairments) மற்றும் நடத்தை குறைபாடுகள் (Behavioral impairments) என விரைவாக வளர்கிறது. ரமேசன் தனது வீட்டில், குளிர்சாதனப் பெட்டிக்குள் மிக முக்கியமான அலுவலகக் கோப்பைத் தவறாகப் வைக்கும்போது இதை நாம் முதன்முறையாகக் கவனிக்கிறோம். ஒரு நாள் காய்கறி மூட்டையை வாங்கிக் கொண்டு அலுவலகம் வரும் அவர், அலுவலக நேரம் முடிந்து வீட்டை அடைந்தது போல் நடந்து கொள்கிறார். அவர் தனது நேரத்தையும் இடத்தையும் இழந்ததைப் போல அலுவலகத்தில் வித்தியாசமாக செயல்படத் தொடங்குகிறார். அவரை அவரது குடும்பத்தினரும் நெருங்கிய நண்பருமான ஜோசப் ( ஜெகதே சிறீகுமார் ) மருத்துவரிடம் அழைத்துச் செல்கிறார். மருத்துவமனையில், ரமேசனுக்கு குடும்ப அல்சைமர் நோய் இருப்பது கண்டறியப்பட்டது, இது நினைவாற்றல் மற்றும் அறிவாற்றல் திறன்களை படிப்படியாக செயல் இழக்கச் செய்கிறது. இந்த செய்தி, மகிழ்ச்சியில் திளைத்த, குடும்பத்திற்கு பெரும் அதிர்ச்சியை ஏற்படுத்துகிறது. அவர்களின் உலகத்தை தலைகீழாக மாற்றுகிறது. சோகமான இந்த செய்தியால் குடும்பம் நொறுங்கிப் போகிறது. பாசப்பிணைப்புடனும் தளராத உறுதியுடனும் இக்குடும்பம் இந்த இடரை எதிர்கொள்ள முனைகிறது. ரமேசனின் அல்சைமர் நோயால் ஏற்படும் அதிர்ச்சி, பாதுகாப்பின்மை மற்றும் நிச்சயமற்ற தன்மையை அவர்கள் எப்படி எதிர்கொள்கிறார்கள் என்பதுதான் படத்தின் மீதிக்கதை.
கேள்வி: தன்மாத்ர (திரைப்படம்) - ஒலிப்பதிவு பற்றி விளக்கவும்.
பதில்: இத்திரைப்படத்தின் இசையை மோகன் சித்தாரா மற்றும் பாடல்களுக்கு சுப்பிரமணிய பாரதி ( ''காற்று வெளியிடை'' ) மற்றும் கைதப்பிரம் ஆகியோர் இசையமைத்துள்ளனர். பாடல் கலவையை ரஞ்சித் விஸ்வநாதன் செய்துள்ளார். {| class="wikitable" !தடம் ! பாடல் தலைப்பு ! பாடகர்(கள்) ! மற்ற குறிப்புகள் |- | 1 | "இத்தலூர்ன்னு" | பி. ஜெயச்சந்திரன் | இராகம் : மேசகல்யாணி |- | 2 | "மிண்டாதேடி" | எம். ஜி. ஸ்ரீகுமார், ஸ்ருதி | |- | 3 | "மேலே வெள்ளித்திங்கள்" | கார்த்திக் (பாடகர்) | இராகம் : மாண்ட் |- | 4 | "இத்தலூர்ன்னு" | மோகன்லால் | இராகம் : மேசகல்யாணி |- | 5 | "மிண்டாதேடி" | சுஜாதா மோகன் | |- | 6 | "காற்று வெளியிடை" | விது பிரதாப், ஷீலா மணி, டாக்டர் உன்னிகிருஷ்ணன், சுனில் | இராகம் : வளச்சி சுப்பிரமணிய பாரதி புகழ்பெற்ற கவிதை இது. செவ்வியல் பாடல் வரிகள் கைதப்பிரம் |}